Daimler-Benz DB 601

**Daimler-Benz DB 601** – XX a. ketvirtojo dešimtmečio pabaigoje Vokietijos įmonėje „Daimler-Benz“ sukurtas apverstos „V“ formos, 12 cilindrų skysčiu aušinamas aviacinis vidaus degimo variklis su turbokompresoriumi, naudotas naikintuvuose Messerschmitt Bf 109, naikintuvuose-bombonešiuose Messerschmitt Bf 110 bei daugelyje kitų Ašies šalių lėktuvų.

Konstrukciškai „DB 601" buvo modernizuotas to paties gamintojo ankstesnio modelio „DB 600“ variantas su tiesioginiu kuro įpurškimu. Kuro įpurškimo sistema pagerino variklio dinaminius duomenis esant mažoms apsukoms bei pikiravimo ir kitų akrobatinių manevrų metu, dėl ko šiuo varikliu varomi lėktuvai pasižymėjo geresnėmis manevrinėmis charakteristikomis lyginant su tuometiniais karbiuratoriniais varikliais, tokiais kaip „Rolls-Royce Merlin“ ar „Allison V-1710" varomais lėktuvais. „DB 601“ dažniausiai buvo naudojamas naikintuvuose, kiek vėliau pasirodęs panašių parametrų variklis „Jumo 211“ – bombonešiuose ir transportiniuose lėktuvuose.

BD 601 gamintas Vokietijoje, jo licencijas įsigijo ir savo variklius gamino įmonės „Aichi“ (Japonija, modelis „Atsuta“), „Kawasaki“ (Japonija, modelis „Ha40“), „Alfa Romeo“ (Italija, modelis „R.A.1000 R.C.41-I Monsone“).

## Istorija

1930 m. pagal Vokietijos transporto ministerijos (vok. *Reichverkehrsministerium*) gaires koncernas „Daimler-Benz“ pradėjo kurti 30 l darbinio tūrio klasės aviacinį variklį. Tai buvo apverstos „V“ formos skysčiu aušinamas 12 cilindrų vidaus degimo variklis. Du pirmieji variklio, gavusio indeksą „F4“, prototipai pirmą kartą išbandyti buvo 1931 m. Pagal bandymų rezultatus tais pačiais metais buvo sukurtas patobulintas modelis „F4B“, klurio pagrindu buvo sukurtas „DB 601“.
1933 m. „Daimler-Benz“ gavo valstybės kontraktą pagaminti šešis bandomuosius „DB 600“ variklius bei toliau plėtoti šį modelį. Buvo pagamintas tik 2281 „DB 600“ modelis. Iki ketvirtojo dešimtmečio vidurio tai buvo vienintelis Vokietijoje gamintas 30 l darbinio tūrio klasės variklis.

Sekančiu „DB 600“ evoliucijos etapu tapo „DB 601A-1“ (gamyklinis indeksas F4F), išbandytas 1935 m. Jame buvo montuojama mechaninė tiesioginio kuro įpurškimo sistema. Visų „DB 601“ serijos variklių darbinis tūris siekė 33,9 litro. Pirmoji šių variklių partija buvo užsakyta 1937 m. vasario mėn., serijinė gamyba prasidėjo 1937 m. lapkritį. Varikliai buvo gaminami „Daimler-Benz" gamyklose Berlyne-Marienfelde ir Genshagene. 1941 m. gamyba pradėta ir įmonės "Niedersächsische Motorenwerke" (vok. NIEMO) gamykloje Braunšveige bei „Henschel Flugmotorenbau" gamykloje Kaselyje. Gamyba buvo baigta 1943 m. Iš viso buvo pagaminta daugiau nei 19 tūkst. įvairių modelių „DB 601“.

„DB 601“ pakeitė modelis „DB 605“.

## Rekordai

„DB 601“ varikliais varomais lėktuvais, daugiausiai – naikintuvais Bf 109, ketvirtojo dešimtmečio pabaigoje buvo pasiekta keletas pasaulio greičio rekordų:

* 1937 metų lapkričio 11 dieną skrisdamas Messerschmitt Bf 109 V13, varomu DB 601 Re/III varikliu (galia – 1660 AG), pilotas Hermann Wurster pagerino sausumos lėktuvų pasaulio greičio rekordą – 610,950 km/h.
* 1938 m. birželio 5 d. 100 kilometrų maršrute su Heinkel He 100 V2, varomu DB 601 Re/III varikliu (galia 1660 AG), pilotas Ernstas Udetas pagerino sausumos lėktuvų pasaulio greičio rekordą – 634,730 km/h.
* 1938 m. birželio 8 d. skrisdamas Junkers Ju 89 V2, varomu keturiais DB 601 Re/IV varikliais, (kiekvieno galia 2060 AG), kapitonas Kindermannas pagerino naują pasaulio aukščio rekordus: su 5 tonų naudingu kroviniu pakilo iki 9312 m., su 10 tonų naudingu kroviniu – į 7242 metrų aukštį.
* 1939 m. kovo 30 d. skrisdamas Heinkel He 100 V8, varomu DB 601 Re/V (galingumas – 2770 AG), Hans Dieterle pagerino pasaulio greičio rekordą 3 kilometrų distancijoje (746,606 km/h).
* 1939 m. balandžio 26 d. skrisdamas Messerschmitt Me 209 V1, varomu DB 601-Re/V varikliu (galia – 2770 AG), pilotas Fritz Wendel pagerino pasaulio greičio rekordą per 3 kilometrų distancijoje (755,138 km/h).

## Variantai
; **DB 601 A-1**
: 809 kW (1 085 AG) jūros lygyje esant 2 400 aps./min., 750,2 kW (1 006 AG) esant 2,400 aps./min. 4 500 m aukštyje, kuras – B4.

; **DB 601 Aa**
: 864,2 kW (1 158.9 AG) jūros lygyje esant 2,500 aps./min., 809,0 kW (1 085.0 AG) esant 2,400 aps./min. 3,700 m aukštyje, kuras – B4.

; **DB 601 B-1**
: DB601 A-1 modifikacija, skirta naudoti Messerschmitt Bf 110 bei bombonešiuose su mažesniu reduktoriaus perdavimo skaičiumi (1:1.88 vietoje 1:1.55)

; **DB 601 Ba**
: Modelio „Aa“ mopdifikacija, skirta naudoti Messerschmitt Bf 110 bei bombonešiuose su mažesniu reduktoriaus perdavimo skaičiumi (1:1.88 vietoje 1:1.55)

; **DB 601 M**
: Modifikacija, skirta Heinkel He 100D, 864,2 kW (1158,9 AG)

; **DB 601 N**
: 864,2 kW (1 158,9 AG) galios jūros lygyje ir 4 900 m aukštyje esant 2 600 aps./min., kuras – „C3“
: 934.1 kW (1 252,6 AG) galios 2100 m aukštyje esant 2,600 aps./min.

; **DB 601 P**
: „DB 601 N“ modifikacija, skirta naudoti Messerschmitt Bf 110 bei bombonešiuose su mažesniu reduktoriaus perdavimo skaičiumi (1:1.88 vietoje 1:1.55)

; **DB 601 E**
: 992,9 kW (1 331.5 AG) galios jūros lygyje esant 2,700 aps./min. modifikacija, 970,9 kW (1 301,9 AG) esant 2.700 aps./min. 4,800 m aukštyje, kuras – „B4“
: 1 066.5 kW (1 430.2 AG) galiso 2,100 m aukštyje esant 2,700 aps./min.

; **DB 601 F/G**
: „DB 601 E“ modifikacija su mažesniu reduktoriaus perdavimo skaičiumi (1:1.875 (601F), 1:2.06 (601G) vietoje 1:1.685), skirta naudoti naikintuvuose Messerschmitt Bf 110, Messerschmitt Me 210 bei bombonešiuose.

; **DB 606 A/B**
: 1937 m. vasario mėn. pradėtas projektas, du sujungti „DB 601A“ arba „DB601E“, sukantys vieną veleną. Šis 1,5 t. svėręs 1 986 kW (2 700 AG) galios variklis buvo skirtas Heinkel He 119 (vienas DB 606) ir Messerschmitt Me 261 (du DB 606) prototipams, kovinėse sąlygose pradėtas naudoti ankstyvuose Heinkel He 177A modeliuose. Pasižymėjo nepatikimumu ir sukėlė nemamažai gaisrų skrydžio metu.

; **Alfa-Romeo R.A.1000 R.C.41-I Monsone**
: Italijoje įmonės „Alfa Romeo“ gaminta licencinė kopija

; **Aichi Atsuta**
: Japonijoje įmonės „Aichi“ gaminta licencinė kopija

; **Kawasaki Ha40**
: Japonijoje įmonės „Kawasaki“ gaminta licencinė kopija

## Naudojimas
„DB 601“: ir jo modifikacijos buo naudojamos įvariuose Ašies šalių naikintuvuose, rečiau – bombonešiuose.

; DB 601

* CANSA FC.20
* Dornier Do 215
* Heinkel He 100
* Heinker He 111 (modelis P)
* Henschel Hs 130A-0
* Kawasaki Ki-60
* Messerschmitt Bf 109
* Messerschmitt Bf 110
* Messerschmitt Me 210
* Caproni Vizzola F.5bis
* Fiat C.R.42DB
* Fiat G.50V
* Savoia-Marchetti SM.88
* IMAM Ro.58

; DB 606

* Heinkel He 119
* Heinkel He 177A-1 ir A-3
* Junkers Ju 288C
* Messerschmitt Me 261

### Licensinės kopijos

; Aichi Atsuta

* Aichi M6A
* Yokosuka D4Y

; Alfa Romeo R.A.1000 R.C.41 Monsone

* Macchi C.202
* Reggiane Re.2001

; Kawasaki Ha40

* Kawasaki Ki-61

## Techniniai duomenys
Pagal: *Daimler-Benz 601 Series*, Aviation-History.Net

## Bibliografija

* (EN) Bingham, Victor (1998). Major Piston Aero Engines of World War II. Shrewsbury, UK: Airlife Publishing. .
* (EN) Christopher, John (2013). The Race for Hitler’s X-Planes: Britain’s 1945 Mission to Capture Secret Luftwaffe Technology. Stroud, UK: History Press. .
* (EN) Gunston, Bill (2006). World Encyclopedia of Aero Engines: From the Pioneers to the Present Day (5th ed.). Stroud, UK: Sutton. .
* (EN) Griehl, Manfred; Dressel, Joachim (1998). *Heinkel He 177–277 – 274*. Shrewsbury, UK: Airlife Publishing., ISBN 1-85310-364-0.
* (EN) R. J. Francillon, Japanese Aircraft of the Pacific War (1970 Putnam & Company) SBN 370 00033 1
* (DE) Mankau, Heinz and Peter Petrick. Messerschmitt Bf 110, Me 210, Me 410. Raumfahrt, Germany: Aviatic Verlag, 2001. .
* (DE) MTU-Museum Triebwerksgeschichte – gestern, heute und morgen , MTU, 2016-03-06
* (EN) Neil Gregor Daimler-Benz in the Third Reich. Yale University Press, 1998
* (EN) Wilkinson, Stephan (Jan 2003). „With the Noise of a Stone Crusher“. *Popular Science*.

## Nuorodos